MOKSLO, INOVACIJŲ IR TECHNOLOGIJŲ AGENTŪROS

DIREKTORIUS

ĮSAKYMAS

DĖL INTELEKTINĖS nuosavybės teisių apsaugos projektų KONKURSINIO finansavimo TVARKOS APRAŠO patvirtinimo

2014 m. birželio 5 d. Nr. 2V-75

Vadovaudamasis Mokslo, inovacijų ir technologijų agentūros nuostatų, patvirtintų Lietuvos Respublikos ūkio ministro ir Lietuvos Respublikos švietimo ir mokslo ministro 2010 m. balandžio 20 d. įsakymu Nr. 4-305/V-546, 10.9 punktu:

1. Tvirtinu Intelektinės nuosavybės teisių apsaugos projektų konkursinio finansavimo tvarkos aprašą (pridedama).

2. Laikau netekusiu galios Mokslo, inovacijų ir technologijų agentūros direktoriaus 2012 m. birželio 8 d. įsakymą Nr. 2V-63 „Dėl Pramoninės nuosavybės teisių apsaugos projektų konkursinio finansavimo tvarkos aprašo patvirtinimo“.

Direktoriaus pavaduotoja,

atliekanti direktoriaus funkcijas	Birutė Bukauskaitė

PATVIRTINTA

Mokslo, inovacijų ir technologijų agentūros

direktoriaus 2014 m. birželio 5 d. įsakymu Nr. 2V-75

INTELEKTINĖS nuosavybės teisių apsaugos projektų KONKURSINIO finansavimo TVARKOS APRAŠAS

I SKYRIUS

BENDROSIOS NUOSTATOS

1. Intelektinės nuosavybės teisių apsaugos projektų konkursinio finansavimo tvarkos aprašas (toliau – Aprašas) reglamentuoja intelektinės nuosavybės teisių apsaugos projektų paraiškų ir prašymų teikimo, vertinimo, atrankos, sprendimo priėmimo, paramos skyrimo ir atsiskaitymo organizavimo Mokslo, inovacijų ir technologijų agentūroje (toliau – Agentūra) tvarką ir sąlygas.

2. Aprašas parengtas vadovaujantis Lietuvos inovacijų plėtros 2014–2020 metų programa, patvirtinta Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo“, 2013 m. gruodžio 18 d. Komisijos reglamentu (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (OL 2013 L 352, p. 1) (toliau – Komisijos reglamentas Nr. 1407/2013), 2001 m. gruodžio 12 d. Tarybos reglamentu (EB) Nr. 6/2002 dėl Bendrijos dizaino (toliau – Reglamentas dėl Bendrijos dizaino).

3. Apraše vartojamos sąvokos:

3.1. Bendrijos dizainas – dizainas, pareikštas registruoti arba įregistruotas pagal Reglamentą dėl Bendrijos dizaino.

3.2. De minimis pagalba (toliau – parama) – pagalba, išreikšta bendruoju pagalbos subsidijos ekvivalentu, ne didesnė kaip 690 560 litų vienam pagalbos gavėjui per atitinkamus mokestinius metus ir per praėjusius dvejus mokestinius metus arba ne didesnė kaip 345 280 litų vienam pagalbos gavėjui per atitinkamus mokestinius metus ir per praėjusius dvejus mokestinius metus, kai pagalba teikiama kelių transporto sektoriaus įmonei, kaip apibrėžta Komisijos reglamente Nr. 1407/2013.

3.3. Dizaino registravimas – veiksmai, susiję Bendrijos dizaino arba tarptautinės dizaino registracijos liudijimo gavimu.

3.4. Europos patentas – patentas, išduotas pagal Europos patentų konvenciją.

3.5. Europos patentų konvencija – Europos patentų išdavimo konvencija (Europos patentų konvencija), pasirašyta 2000 m. lapkričio 29 d. Miunchene.

3.6. Išradimo patentavimas – veiksmai, susiję su Europos patento arba patento, išduoto tarptautinės patento paraiškos pagrindu, gavimu.

3.7. Įmonė – juridinis asmuo, vykdantis ūkinę komercinę veiklą.

3.8. Labai maža įmonė, maža įmonė ir vidutinė įmonė – įmonė, atitinkanti Lietuvos Respublikos smulkiojo ir vidutinio verslo plėtros įstatymo 3 straipsnyje nustatytas sąlygas.

3.9. Mokslo ir studijų institucija – juridinis asmuo, atitinkantis Lietuvos Respublikos mokslo ir studijų įstatyme pateiktą apibrėžimą ir įregistruotas Švietimo įstaigų bei mokslo ir studijų institucijų valstybės registre.

3.10. Paraiška – juridinio asmens, siekiančio gauti paramą Europos patentui arba patentui, išduotam tarptautinės patento paraiškos pagrindu, gauti ar Bendrijos dizaino arba tarptautinės dizaino registracijos liudijimui gauti, Agentūrai pateiktas pagal Aprašą užpildytas nustatytos formos dokumentas.

3.11. Paramos gavėjas – juridinis asmuo, kuriam skirta parama projektui vykdyti.

3.12. Paramos intensyvumas – procentais išreikštas Agentūros lėšomis apmokamų projekto tinkamų išlaidų sumos ir bendros projekto tinkamų išlaidų sumos santykis.

3.13. Pareiškėjas – juridinis asmuo, siekiantis gauti Agentūros paramą, atitinkantis Apraše nustatytus reikalavimus.

3.14. Patentinės kooperacijos sutartis – Patentinės kooperacijos sutartis, pasirašyta 1970 m. birželio 19 d. Vašingtone, peržiūrėta 1979 m. rugsėjo 28 d. ir 1984 m. vasario 3 d.

3.15. Patento paraiškos paieška – patento paraiškoje nurodyto išradimo technikos lygio paieška Europos patentų tarnyboje.

3.16. Prašymas atlikti paiešką – juridinio asmens, siekiančio gauti paramą patento paraiškos paieškai atlikti, Lietuvos Respublikos valstybiniam patentų biurui (toliau – Valstybinis patentų biuras) pateiktas pagal Prašymų atlikti paieškas Europos patentų tarnyboje teikimo ir vykdymo tvarkos aprašą, patvirtintą Lietuvos Respublikos valstybinio patentų biuro direktoriaus 2014 m. gegužės 19 d. įsakymu Nr. 3R-25 „Dėl Prašymų atlikti paieškas Europos patentų tarnyboje teikimo ir vykdymo tvarkos aprašo ir formos patvirtinimo“ (toliau – Prašymų atlikti paieškas Europos patentų tarnyboje teikimo ir vykdymo tvarkos aprašas), užpildytas nustatytos formos dokumentas.

3.17. Projektas – planingų ir tarpusavyje susijusių veiksmų seka intelektinės nuosavybės teisių apsaugos srityje, siekiant per nustatytą laikotarpį nustatytais finansiniais ištekliais pasiekti užsibrėžtus tikslus ir rezultatus.

3.18. Sutartis – susitarimas tarp paramos gavėjo ir Agentūros, sukuriantis paramos gavimo teisinius santykius.

3.19. Tarptautinė dizaino registracija – dizaino įregistravimas Pasaulinės intelektinės nuosavybės organizacijos Tarptautinio biuro tarptautiniame registre pagal Hagos susitarimo dėl pramoninio dizaino tarptautinės registracijos Ženevos aktą, priimtą Ženevoje 1999 m. liepos 2 d.

3.20. Tarptautinė patento paraiška – pagal Patentinės kooperacijos sutartį paduota patento paraiška.

3.21. Tinkamos išlaidos – išlaidos, tiesiogiai susijusios su projekto vykdymu, atitinkančios Apraše nustatytus reikalavimus.

Kitos Apraše vartojamos sąvokos atitinka sąvokas, apibrėžtas Komisijos reglamente Nr. 1407/2013, Lietuvos Respublikos patentų įstatyme, Lietuvos Respublikos dizaino įstatyme, Lietuvos Respublikos mokslo ir studijų įstatyme ir kituose teisės aktuose.

II SKYRIUS

paramos TIKSLAS, REMIAMOS VEIKLOS

4. Paramos tikslas – skatinti intelektinės nuosavybės teisių apsaugą tarptautiniu mastu.

5. Pagal Aprašą yra remiamos veiklos, susijusios su:

5.1. išradimų patentavimu;

5.2. dizaino registravimu;

5.3. patento paraiškų paieška.

III SKYRIUS

BENDRIEJI REIKALAVIMAI PAREIŠKĖJAMS

6. Parama neteikiama Komisijos reglamento Nr. 1407/2013 1 straipsnio 1 dalyje nurodytais atvejais.

7. Juridiniam asmeniui parama neteikiama, jeigu:

7.1. jam iškelta bankroto byla, jis yra likviduojamas arba restruktūrizuojamas;

7.2. jis turi mokestinę nepriemoką valstybės ir (arba) savivaldybės biudžetui, išskyrus atvejus, kai mokestinės nepriemokos sumokėjimas yra atidėtas arba išdėstytas;

7.3. jam buvo nutraukta paramos iš Europos Sąjungos arba Lietuvos Respublikos biudžeto teikimo procedūra dėl sutartinių įsipareigojimų pažeidimo;

7.4. juridinis asmuo, juridinio asmens vadovas ar vyriausiasis buhalteris turi neišnykusį ar nepanaikintą teistumą dėl nusikalstamos veikos nuosavybei, turtinėms teisėms ir turtiniams interesams, intelektinei ir pramoninei nuosavybei, ekonomikai ir verslo tvarkai arba finansų sistemai.

8. Kai pareiškėjui mokesčių, baudų, delspinigių sumokėjimas yra atidėtas arba išdėstytas Lietuvos Respublikos teisės aktų nustatyta tvarka, arba dėl šių mokesčių, baudų, delspinigių vyksta mokestinis ginčas, su paraiška turi būti pateiktos dokumentų, patvirtinančių mokesčių, baudų, delspinigių, sumokėjimo atidėjimą arba išdėstymą, kopijos.

9. Pareiškėjas tampa netinkamas ir jam parama neteikiama, jeigu jis:

9.1. teikdamas informaciją, kurios reikalaujama siekiant skirti paramą, sąmoningai pateikė klaidingus duomenis arba visai nepateikė tokios informacijos;

9.2. bandė daryti įtaką Agentūrai, vertinant paraišką ar prašymą atlikti paiešką arba priimant sprendimą dėl paramos skyrimo projektui vykdyti.

IV SKYRIUS

REIKALAVIMAI TINKAMOMS IŠLAIDOMS, PARAMOS DYDŽIUI IR INTENSYVUMUI

10. Tinkamos išlaidos turi būti aiškios, pagrįstos, realios, būtinos projektui vykdyti.

11. Išradimų patentavimo išlaidos apmokamos avansu arba kompensavimo būdu.

12. Dizaino registravimo išlaidos apmokamos kompensavimo būdu.

13. Patento paraiškų paieškos išlaidos apmokamos Aprašo XII skyriuje nustatyta tvarka.

14. Tinkamos išradimų patentavimo išlaidos:

14.1. patento paraiškos padavimo mokestis;

14.2. patento paraiškos perdavimo mokestis;

14.3. paieškos mokestis;

14.4. ekspertizės mokestis;

14.5. valstybių nurodymo mokestis;

14.6. pirmųjų 5-erių metų mokesčiai už patento galiojimą (iki patento išdavimo);

14.7. patento išdavimo mokestis;

14.8. vertimo paslaugos;

14.9. patentinio patikėtinio paslaugos.

15. Tinkamos dizaino registravimo išlaidos:

15.1. dizaino registracijos mokestis;

15.2. dizaino paskelbimo mokestis;

15.3. dizaino paskelbimo atidėjimo mokestis;

15.4. valstybių nurodymo mokestis;

15.5. vertimo paslaugos;

15.6. patentinio patikėtinio paslaugos.

16. Tinkamos patento paraiškų paieškos išlaidos yra patento paraiškos paieškos mokestis.

17. Išlaidos, kurios neatitinka Aprašo 14–16 punktuose nurodytų išlaidų, yra netinkamos. Netinkamas išlaidas ir tinkamų išlaidų dalį, kuri neapmokama Agentūros lėšomis, pareiškėjas apmoka savo lėšomis.

18. Patirtos išlaidos, apmokėtos ne pareiškėjo lėšomis ir kurias prašoma kompensuoti Aprašo nustatyta tvarka, yra netinkamos.

19. Tinkamomis išlaidomis laikomos išlaidos, patirtos per kvietime teikti paraiškas nurodytą laikotarpį.

20. Didžiausias galimas paramos, teikiamos tam pačiam išradimui patentuoti, dizainui registruoti ar patento paraiškos paieškai atlikti, dydis – 100 000 Lt.

21. Nustatydama tinkamų išlaidų dydį, Agentūra vadovaujasi oficialiai paskelbtomis mokesčių ir (arba) paslaugų kainomis. Vertindama išlaidų pagrįstumą ir būtinumą projektui vykdyti, Agentūra gali kviesti nepriklausomus reikiamos kvalifikacijos ekspertus, atrinktus teisės aktų nustatyta tvarka.

22. Didžiausias galimas paramos intensyvumas nustatomas kvietime teikti paraiškas.

23. Parama to paties išradimo patentavimo skirtingoms tinkamoms išlaidoms apmokėti teikiama ne daugiau kaip tris kartus.

24. Parama dizainui registruoti teikiama vieną kartą.

25. Parama patento paraiškos paieškai atlikti teikiama vieną kartą.

26. Parama turi atitikti Komisijos reglamento Nr. 1407/2013 2 straipsnio 2 ir 5 dalyse nustatytas sąlygas. Agentūra patikrina pareiškėjo teisę gauti paramą Suteiktos valstybės pagalbos registrų nuostatų, patvirtintų Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos registro įsteigimo, jo nuostatų patvirtinimo ir veiklos pradžios nustatymo“, nustatyta tvarka.

27. Pridėtinės vertės mokestis (toliau – PVM), apmokamas iš projektui vykdyti skirtų lėšų, negali būti įtraukiamas į PVM atskaitą ir PVM deklaraciją. PVM, kurį paramos gavėjas pagal teisės aktus turi galimybę įtraukti į PVM atskaitą, net jeigu tokio PVM į atskaitą neįtraukė, nėra apmokamas.

28. Paramos gavėjas, jeigu jis yra perkančioji organizacija, pirkdamas paslaugas turi vadovautis Lietuvos Respublikos viešųjų pirkimų įstatymu. Paramos gavėjas, jeigu jis nėra perkančioji organizacija, pirkdamas paslaugas turi laikytis lygiateisiškumo, nediskriminavimo, skaidrumo principų.

V SKYRIUS

IŠRADIMų PATENTAVIMO iR DIZAINO REGISTRAVIMO PARAIŠKŲ TEIKIMAS

29. Tinkami pareiškėjai teikti išradimų patentavimo ir dizaino registravimo paraiškas yra Lietuvos Respublikoje registruotos įmonės ir mokslo ir studijų institucijos.

30. Išradimų patentavimo ir dizaino registravimo paraiškos teikiamos Agentūrai pagal Agentūros skelbiamus kvietimus teikti paraiškas. Kvietimuose teikti paraiškas gali būti nustatytos papildomos paramos skyrimo sąlygos.

31. Paraiška teikiama pagal Aprašo 1 priede nustatytą formą su lydraščiu ir Aprašo 34 punkte nurodytais papildomais dokumentais.

32. Paraiška teikiama užpildyta lietuvių kalba kompiuteriu.

33. Lydraštyje turi būti nurodytas pareiškėjo pavadinimas, adresas, pateikiami dokumentai ir jų lapų skaičius, pareiškėjo kontaktinio asmens vardas ir pavardė, telefono numeris, elektroninio pašto adresas.

34. Su paraiška teikiami papildomi dokumentai:

34.1. pareiškėjo atsiskaitymo su valstybės, savivaldybių biudžetais ir valstybės pinigų fondais pažyma, išduota apskrities valstybinės mokesčių inspekcijos, arba valstybės įmonės Registrų centro išduotas dokumentas, patvirtinantis jungtinius kompetentingų institucijų tvarkomus duomenis, ne anksčiau kaip prieš 2 mėnesius iki paraiškos pateikimo (arba, jei taikoma, dokumentai, nurodyti Aprašo 8 punkte);

34.2. teikiant išradimo patentavimo paraišką:

34.2.1. sutarties su patentiniu patikėtiniu kopija;

34.2.2. pramoninės nuosavybės tarnybos išduota patento paraiškos priėmimo pažymos kopija;

34.2.3. paieškos ataskaitos ir (arba) teigiamos nuomonės apie išradimo, kuriam patentuoti siekiama gauti paramą, patentabilumą, kopija (jei taikoma);

34.2.4. Europos patento arba patento, išduoto tarptautinės patento paraiškos pagrindu, kopija (jei taikoma);

34.2.5. išankstinių sąskaitų-faktūrų kopijos (jei taikoma);

34.2.6. sąskaitų ir pavedimų, kuriuose nurodytos prašomos kompensuoti išlaidos, kopijos (jei taikoma);

34.3. teikiant dizaino registravimo paraišką:

34.3.1. sutarties su patentiniu patikėtiniu kopija;

34.3.2. Bendrijos dizaino arba tarptautinės dizaino registracijos liudijimo (paraiškos) kopija;

34.3.3. sąskaitų ir pavedimų, kuriuose nurodytos prašomos kompensuoti išlaidos, kopijos.

35. Paraiškos turi būti pateiktos Agentūrai asmeniškai, pristatytos per pašto kurjerį arba atsiųstos paštu.

36. Paraiškos turi būti pateiktos iki kvietime teikti paraiškas nurodytos dienos ir valandos. Už paraiškos pateikimą laiku atsako pareiškėjas.

VI SKYRIUS

IŠRADIMų PATENTAVIMO iR DIZAINO REGISTRAVIMO PARAIŠKŲ vertinimas, atranka ir sprendimo priėmimas

37. Išradimų patentavimo ir dizaino registravimo paraiškos vertinamos ir atrenkamos atliekant nuolatinę procedūrą. Paraiškų vertinimą atlieka Agentūra. Paraiškų atranką vykdo darbo grupė, sudaryta Agentūros direktoriaus įsakymu (toliau – darbo grupė).

38. Paraiškos įvertinamos per 20 darbo dienų nuo paraiškos gavimo Agentūroje dienos. Jeigu Agentūra pareikalauja, kad pareiškėjas paaiškintų, patikslintų ar papildytų paraiškoje ar su paraiška pateiktuose papildomuose dokumentuose nurodytą informaciją, paraiškų vertinimo terminas pratęsiamas laikotarpiu, per kurį prašoma paaiškinti, patikslinti ar papildyti informaciją.

39. Paraiškų administracinės atitikties ir tinkamumo skirti paramą vertinimas atliekamas pagal Išradimo patentavimo / dizaino registravimo projekto administracinės atitikties ir tinkamumo skirti paramą vertinimo lentelę (Aprašo 3 priedas).

40. Jeigu administracinės atitikties ir tinkamumo skirti paramą vertinimo lentelėje nors vienas punktas yra įvertinamas neigiamai arba paraiškai vertinti trūksta informacijos, arba paraiškoje ar su paraiška pateiktuose papildomuose dokumentuose yra netikslumų, Agentūra turi teisę elektroniniu paštu pareikalauti, kad pareiškėjas paaiškintų, patikslintų ar papildytų paraiškoje ar su paraiška pateiktuose papildomuose dokumentuose nurodytą informaciją, ir nustatyti terminą jai pateikti.

41. Jeigu po Agentūros paklausimo iki Agentūros nustatyto termino pareiškėjas nepateikia reikalaujamos informacijos, arba informacija yra nepakankama, paraiška vertinama tik pagal pareiškėjo pateiktą informaciją.

42. Jeigu, atlikus administracinės atitikties ir tinkamumo skirti paramą vertinimą, remiantis paraiška ir papildoma informacija, nustatoma, kad paraiška neatitinka Apraše nustatytų reikalavimų, paraiška atmetama. Apie paraiškos atmetimą Agentūra informuoja pareiškėją raštu per 3 darbo dienas.

43. Jeigu, atlikus administracinės atitikties ir tinkamumo skirti paramą vertinimą, remiantis paraiška ir papildoma informacija, nustatoma, kad paraiška atitinka visus Apraše nustatytus reikalavimus, Agentūra parengia paraiškų vertinimo suvestinę. Parengtą paraiškų vertinimo suvestinę Agentūra pateikia svarstyti darbo grupei. Darbo grupė, apsvarsčiusi paraiškų vertinimo suvestinę, teikia siūlymus Agentūros direktoriui dėl paramos skyrimo projektams vykdyti.

44. Agentūros direktorius, atsižvelgdamas į darbo grupės siūlymus, priima sprendimą dėl paramos skyrimo projektams vykdyti. Sprendimas dėl paramos skyrimo projektams vykdyti tvirtinamas Agentūros direktoriaus įsakymu.

45. Apie sprendimo dėl paramos skyrimo projektams vykdyti priėmimą Agentūra informuoja pareiškėją elektroniniu paštu per 3 darbo dienas nuo sprendimo priėmimo. Agentūros direktoriaus įsakymas dėl paramos skyrimo projektams vykdyti per 3 darbo dienas nuo įsakymo pasirašymo skelbiamas Agentūros interneto svetainėje.

VII SKYRIUS

prašymų GAUTI PARAMĄ PAIEŠKAI ATLIKti teikimas

46. Tinkami pareiškėjai kreiptis į Agentūrą paramos patento paraiškos paieškai atlikti yra Lietuvos Respublikoje registruotos labai mažos, mažos ir vidutinės įmonės ir mokslo ir studijų institucijos.

47. Prašymai atlikti paiešką teikiami Valstybiniam patentų biurui pagal Prašymų atlikti paieškas Europos patentų tarnyboje teikimo ir vykdymo tvarkos apraše nustatytą tvarką.

48. Prašymų atlikti paieškas Europos patentų tarnyboje teikimo ir vykdymo tvarkos aprašo nustatyta tvarka gavusi iš Valstybinio patentų biuro informaciją apie gautus prašymus atlikti paiešką ir jų įvertinimo rezultatus, Agentūra kreipiasi į pareiškėją ir prašo jo pateikti prašymą gauti paramą paieškai atlikti (toliau – prašymas) pagal Aprašo 2 priede nustatytą formą.

VIII SKYRIUS

prašymų VERTINIMAS IR SPRENDIMO PRIĖMIMAS

49. Prašymai vertinami atliekant nuolatinę procedūrą. Prašymų vertinimą atlieka Agentūra.

50. Prašymai įvertinami per 10 darbo dienų nuo prašymų gavimo Agentūroje dienos. Jeigu Agentūra yra pareikalavusi, kad pareiškėjas paaiškintų, patikslintų ar papildytų prašyme atlikti paiešką nurodytą informaciją, prašymų vertinimo terminas gali būti pratęstas laikotarpiu, per kurį prašoma paaiškinti, patikslinti ar papildyti informaciją.

51. Prašymų administracinės atitikties ir tinkamumo skirti paramą vertinimas atliekamas pagal Patento paraiškos paieškos projekto administracinės atitikties ir tinkamumo skirti paramą vertinimo lentelę (Aprašo 4 priedas).

52. Jeigu Patento paraiškos paieškos projekto administracinės atitikties ir tinkamumo skirti paramą vertinimo lentelėje nors vienas punktas yra įvertinamas neigiamai, arba prašymui atlikti paiešką vertinti trūksta informacijos, arba prašyme atlikti paiešką yra netikslumų, Agentūra turi teisę elektroniniu paštu pareikalauti, kad pareiškėjas paaiškintų, patikslintų ar papildytų prašyme atlikti paiešką nurodytą informaciją, ir nustatyti terminą jai pateikti.

53. Jeigu po Agentūros paklausimo iki Agentūros nustatyto termino pareiškėjas nepateikia reikalaujamos informacijos, arba informacija yra nepakankama, prašymas vertinamas tik pagal pareiškėjo pateiktą informaciją.

54. Jeigu, atlikus administracinės atitikties ir tinkamumo skirti paramą vertinimą, remiantis prašymu ir papildoma informacija, nustatoma, kad prašymas neatitinka Apraše nustatytų reikalavimų, prašymas atmetamas. Apie prašymo atmetimą Agentūra informuoja pareiškėją ir Valstybinį patentų biurą raštu per 3 darbo dienas.

55. Jeigu, atlikus administracinės atitikties ir tinkamumo skirti paramą vertinimą, remiantis prašymu ir papildoma informacija, nustatoma, kad prašymas atitinka visus Apraše nustatytus reikalavimus, Agentūros direktorius priima sprendimą dėl paramos skyrimo projektams vykdyti. Sprendimas dėl paramos skyrimo projektams vykdyti tvirtinamas Agentūros direktoriaus įsakymu.

56. Apie sprendimo dėl paramos skyrimo projektams vykdyti priėmimą Agentūra informuoja pareiškėją elektroniniu paštu ir Valstybinį patentų biurą raštu per 3 darbo dienas nuo sprendimo priėmimo. Agentūros direktoriaus įsakymas dėl paramos skyrimo projektams vykdyti per 3 darbo dienas nuo įsakymo pasirašymo skelbiamas Agentūros interneto svetainėje.

IX SKYRIUS

skundų nagrinėjimas

57. Pareiškėjai turi teisę apskųsti Agentūros veiksmus arba neveikimą, susijusius su paraiškos (prašymo) vertinimu, atranka, sprendimo dėl paramos skyrimo ar neskyrimo priėmimu ir projekto įgyvendinimu, Lietuvos Respublikos viešojo administravimo įstatymo nustatyta tvarka.

X SKYRIUS

SUTARČIŲ SUDARYMAS

58. Priėmus sprendimą dėl paramos skyrimo projektams vykdyti, ne vėliau kaip per 20 darbo dienų tarp paramos gavėjo ir Agentūros turi būti sudaryta dvišalė sutartis.

59. Paramos gavėjas, kuriam paramą numatyta skirti avansu, taip pat kai parama skiriama patento paraiškos paieškai atlikti, prieš pasirašant sutartį turi pateikti banko garantiją arba draudimo bendrovės laidavimo raštą Agentūros nurodytai sumai (avanso skyrimo atveju – Agentūros avansu skiriamos paramos sumai, patento paraiškos paieškos atveju – visai projekto sumai), galiojančią visą projekto vykdymo laikotarpį ir 1 mėn. po projekto pabaigos. Reikalavimas pateikti banko garantiją arba draudimo bendrovės laidavimo raštą netaikomas valstybinėms mokslo ir studijų institucijoms.

60. Sutartį rengia Agentūra. Sutartis pasirašoma Agentūroje. Paramos gavėjas, negalintis atvykti į Agentūrą, su Agentūra suderintą sutartį bei jos priedus ir, jei taikoma, banko garantiją arba draudimo bendrovės laidavimo raštą pristato Agentūrai per pašto kurjerį arba atsiunčia paštu. Gautą sutartį pasirašo Agentūros direktorius, sutartis užregistruojama ir vienas sutarties egzempliorius grąžinamas paramos gavėjui.

61. Nesudarius sutarties per Aprašo 58 punkte nustatytą terminą, Agentūros direktorius turi teisę panaikinti sprendimą dėl paramos skyrimo projektui vykdyti, dėl kurio vykdymo nesudaryta sutartis.

XI SKYRIUS

atsiskaitymaI IR mokėjimaI dėl IŠRADIMų PATENTAVIMO iR DIZAINO REGISTRAVIMO projektų

62. Paramos gavėjas sutartyje nustatytais terminais pateikia Agentūrai šiuos dokumentus:

62.1. projekto vykdymo (įvykdymo) ataskaitą (Aprašo 5 priedas);

62.2. projekto biudžeto vykdymo ataskaitą (Aprašo 6 priedas);

62.3. su Agentūra suderintą projekto įvykdymo (dalinio įvykdymo) aktą;

62.4. projekto išlaidas ir jų apmokėjimą pagrindžiančių dokumentų kopijas, jeigu parama buvo skirta avansu.

63. Sutartyje gali būti nustatyta pareiga paramos gavėjui pateikti ir kitus nei Aprašo 62 punkte nurodytus su projekto vykdymu susijusius dokumentus.

64. Atskiros biudžeto išlaidų eilutės faktinė išlaidų suma gali viršyti atskiros biudžeto išlaidų eilutės planuotą išlaidų sumą ne daugiau kaip 20 procentų, nedidinant paramos sumos.

65. Atsiskaitymo dokumentus iš paramos gavėjo priima ir tikrina Agentūra.

66. Agentūra vertina paramos gavėjo projekto vykdymo ataskaitose nurodytų išlaidų atitiktį pateiktiems dokumentams, dokumentų atitiktį Apraše nustatytiems reikalavimams, projekto išlaidas ir jų apmokėjimą pagrindžiančius dokumentus, tikrina, ar išlaidos yra patirtos vykdant projektą.

67. Agentūra, tikrindama dokumentus, turi teisę kreiptis į paramos gavėją dėl dokumentuose pateiktos informacijos paaiškinimo, patikslinimo ar papildymo. Jeigu paramos gavėjas dokumentuose pateiktos informacijos nepaaiškino, nepatikslino ar nepapildė arba pateikė nepagrįstą informaciją, Agentūra turi teisę sumažinti skiriamos paramos sumą arba nutraukti su paramos gavėju sudarytą sutartį, arba nutraukti sutartį ir reikalauti grąžinti avansą, jeigu toks buvo išmokėtas.

68. Jeigu paramos gavėjas sutartyje nurodytu terminu nepateikia atsiskaitymo dokumentų, Agentūra elektroniniu paštu kreipiasi į paramos gavėją dėl atsiskaitymo dokumentų pateikimo. Jeigu paramos gavėjas iki Agentūros nustatyto termino nepateikia atsiskaitymo dokumentų, Agentūra turi teisę nutraukti su paramos gavėju sudarytą sutartį arba nutraukti sutartį ir reikalauti grąžinti avansą, jeigu toks buvo išmokėtas.

XII SKYRIUS

mokėjimaI dėl patento paraiškų paieškos projektų

69. Gavusi Europos patentų tarnybos sąskaitą už paramos gavėjui parengtą paieškos ataskaitą, Agentūra kreipiasi į paramos gavėją su prašymu per 10 darbo dienų pervesti Agentūros nurodytą sumą į Agentūros nurodytą sąskaitą.

70. Gavusi iš paramos gavėjo nurodytą sumą, Agentūra sumoka Europos patentų tarnybai Europos patentų tarnybos sąskaitoje nurodytą sumą už paramos gavėjui parengtą paieškos ataskaitą.

XIII SKYRIUS

kontrolė

71. Už teisingos ir tikslios informacijos pateikimą, gautos paramos teisėtą panaudojimą ir buhalterinės apskaitos tvarkymą atsako paramos gavėjas. Paramos gavėjas, gavęs paramą neteisėtai arba neteisėtai susigrąžinęs iš paramos, skirtos projektui vykdyti, sumokėtą PVM, atsako Lietuvos Respublikos įstatymų nustatyta tvarka.

72. Agentūra turi teisę vykdyti projektų vykdymo einamąją kontrolę. Jeigu kyla įtarimas, kad paramos gavėjas nevykdo projekto ar projektą vykdo netinkamai, Agentūra turi teisę atlikti patikrą vietoje ir gauti iš paramos gavėjo projekto vykdymo dokumentus.

73. Jeigu Agentūra nustato neatitikimus, kurie nepažeidžia sutarties, tačiau yra taisytini, Agentūra elektroniniu paštu informuoja paramos gavėją apie nustatytus neatitikimus ir nurodo jų pašalinimo terminą.

74. Jeigu Agentūra nustato sutarties pažeidimus, Agentūra turi teisę nutraukti su paramos gavėju sudarytą sutartį ir (arba) pareikalauti grąžinti pervestas lėšas (ar jų dalį).

_________________

Intelektinės nuosavybės teisių apsaugos projektų

konkursinio finansavimo tvarkos aprašo

1 priedas

(Paraiškos formos pavyzdys)

IŠRADIMo PATENTAVIMO / DIZAINO REGISTRAVIMO projekto PARAIŠKA

(Data)

(Projekto pavadinimas)

1. Duomenys apie pareiškėją

Pareiškėjo rekvizitai	Pavadinimas

Juridinio asmens kodas, PVM mokėtojo kodas

Adresas (gatvė, namo numeris, pašto indeksas, vietovė)

Tel.

Faks.

El. pašto adresas

Pareiškėjo bankas

Banko kodas

Sąskaitos numeris

Pareiškėjui nėra iškelta bankroto byla, jis nėra likviduojamas arba restruktūrizuojamas	 Taip, nėra	 Ne, yra
Pareiškėjas neturi mokestinės nepriemokos valstybės ir (arba) savivaldybės biudžetui, arba mokestinės nepriemokos sumokėjimas yra atidėtas arba išdėstytas	 Taip, neturi	 Ne, turi
Pareiškėjui nebuvo nutraukta paramos iš Europos Sąjungos arba Lietuvos Respublikos biudžeto teikimo procedūra dėl sutartinių įsipareigojimų pažeidimo	 Taip, nebuvo	 Ne, buvo
Pareiškėjas, pareiškėjo vadovas ar vyriausiasis buhalteris neturi neišnykusio ar nepanaikinto teistumo dėl nusikalstamos veikos nuosavybei, turtinėms teisėms ir turtiniams interesams, intelektinei ir pramoninei nuosavybei, ekonomikai ir verslo tvarkai arba finansų sistemai	 Taip, neturi	 Ne, turi
Pareiškėjas1 Įmonės, kurios 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai 3 straipsnio pirmos pastraipos a–d punktuose nurodytais santykiais yra susijusios per vieną ar daugiau kitų įmonių, laikomos viena įmone. nepriklauso 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (OL 2013 L 352, p. 1) 1 straipsnio pirmos pastraipos a–e punktuose išvardintiems sektoriams	 Taip, nepriklauso	 Ne, priklauso

Pareiškėjo tipas	 Įmonė  Mokslo ir studijų institucija

2. Duomenys apie projektą

Bendras projekto dydis (Lt)
Prašomos paramos dydis (Lt)
Pareiškėjo lėšos (Lt)
Paramos intensyvumas (%)
Ar projekto išlaidos buvo (yra) apmokėtos kitų šaltinių, t. y. ne pareiškėjo, lėšomis?	 Taip, buvo (yra)  Ne, nebuvo (nėra)
Projekto vykdymo trukmė (mėn.)
Projekto pradžia (metai, mėnuo, diena)
Projekto pabaiga (metai, mėnuo, diena)
Kontaktinis asmuo (vardas, pavardė, pareigos, tel., el. p.)

3. Projekto aprašymas

Projekto tikslas
Trumpas patentuojamo išradimo / registruojamo dizaino aprašymas
Projekto veiklos, planuojami gauti rezultatai
Veikla	Įvykdymo terminas	Planuojamas gauti rezultatas

4. Projekto biudžetas

Nr.	Išlaidų pavadinimas	Bendra išlaidų suma su (be) PVM (Lt)	Agentūros lėšomis apmokamų išlaidų suma su (be) PVM (Lt)	Prašomas išlaidų apmokėjimo būdas (apmokėjimas avansu – A, kompensavimas – K)	Išlaidas pagrindžiantys dokumentai
1.
2.
(...)
Paramos intensyvumas	100 proc.	(nurodyti)	-	-
Išlaidos, iš viso	-	-

Pasirašydamas patvirtinu, kad informacija, pateikta paraiškoje ir su ja pateikiamuose dokumentuose, paraiškos pasirašymo dieną yra teisinga.

(Pareiškėjo vadovo ar

jo įgalioto asmens pareigos) (Parašas) (Vardas ir pavardė)

_________________________

Intelektinės nuosavybės teisių apsaugos projektų

konkursinio finansavimo tvarkos aprašo

2 priedas

(Prašymo formos pavyzdys)

PRAŠYMAS GAUTI PARAMĄ PATENTO PARAIŠKOS PAIEŠKAI ATLIKTI

(Data)

(Projekto pavadinimas)

1. Duomenys apie pareiškėją

Pareiškėjo rekvizitai	Pavadinimas

Juridinio asmens kodas, PVM mokėtojo kodas

Adresas (gatvė, namo numeris, pašto indeksas, vietovė)

Tel.

Faks.

El. pašto adresas

Pareiškėjo bankas

Banko kodas

Sąskaitos numeris

Pareiškėjui nėra iškelta bankroto byla, jis nėra likviduojamas arba restruktūrizuojamas	 Taip, nėra	 Ne, yra
Pareiškėjas neturi mokestinės nepriemokos valstybės ir (arba) savivaldybės biudžetui, arba mokestinės nepriemokos sumokėjimas yra atidėtas arba išdėstytas	 Taip, neturi	 Ne, turi
Pareiškėjui nebuvo nutraukta paramos iš Europos Sąjungos arba Lietuvos Respublikos biudžeto teikimo procedūra dėl sutartinių įsipareigojimų pažeidimo	 Taip, nebuvo	 Ne, buvo
Pareiškėjas, pareiškėjo vadovas ar vyriausiasis buhalteris neturi neišnykusio ar nepanaikinto teistumo dėl nusikalstamos veikos nuosavybei, turtinėms teisėms ir turtiniams interesams, intelektinei ir pramoninei nuosavybei, ekonomikai ir verslo tvarkai arba finansų sistemai	 Taip, neturi	 Ne, turi
Pareiškėjas2 Įmonės, kurios 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai 3 straipsnio pirmos pastraipos a–d punktuose nurodytais santykiais yra susijusios per vieną ar daugiau kitų įmonių, laikomos viena įmone. nepriklauso 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (OL 2013 L 352, p. 1) 1 straipsnio pirmos pastraipos a–e punktuose išvardintiems sektoriams	 Taip, nepriklauso	 Ne, priklauso

2. Projekto aprašymas

Projekto tikslas
Trumpas patentuojamo išradimo aprašymas
Projekto veiklos, planuojami gauti rezultatai
Veikla	Įvykdymo terminas	Planuojamas gauti rezultatas

Pasirašydamas patvirtinu, kad informacija, pateikta prašyme, prašymo pasirašymo dieną yra teisinga.

Agentūrai priėmus sprendimą dėl paramos skyrimo projektui vykdyti, prieš pasirašant sutartį, įsipareigoju pateikti banko garantiją arba draudimo bendrovės laidavimo raštą Agentūros nurodytai sumai, galiojančią visą projekto vykdymo laikotarpį ir 1 mėn. po projekto pabaigos (reikalavimas pateikti banko garantiją arba draudimo bendrovės laidavimo raštą netaikomas valstybinėms mokslo ir studijų institucijoms).

(Pareiškėjo vadovo ar

jo įgalioto asmens pareigos) (Parašas) (Vardas ir pavardė)

_________________________

Intelektinės nuosavybės teisių apsaugos projektų

konkursinio finansavimo tvarkos aprašo

3 priedas

MOKSLO, INOVACIJŲ IR TECHNOLOGIJŲ AGENTŪRA

IŠRADIMo PATENTAVIMO / DIZAINO REGISTRAVIMO PROJEKTO

ADMINISTRACINĖS ATITIKTIES IR TINKAMUMO SKIRTI PARAMĄ VERTINIMO LENTELĖ

(Data)

Pareiškėjas
Projekto pavadinimas
Nr.	Administracinės atitikties ir tinkamumo skirti paramą vertinimo kriterijai	Taip	Ne	Pastabos
1.	Paraiška užpildyta lietuvių kalba kompiuteriu pagal Aprašo 1 priede nustatytą formą, pasirašyta pareiškėjo vadovo ar jo įgalioto asmens		
2.	Pateikti visi Apraše reikalaujami pateikti dokumentai		
3.	Pareiškėjas atitinka Apraše nustatytus reikalavimus		
4.	Projektas atitinka paramos tikslą, remiamas veiklas		
5.	Paraiškoje nurodytos tinkamos išlaidos yra aiškios, pagrįstos, realios, būtinos projektui vykdyti		
6.	Paraiškoje nurodytos išlaidos yra tinkamos		
7.	Paraiškoje nurodytas paramos dydis ir intensyvumas neviršija didžiausio galimo paramos dydžio ir intensyvumo		

Išvados / pastabos:

Agentūros darbuotojas,

pildęs vertinimo lentelę (Parašas) (Vardas ir pavardė)

_____________________________

Intelektinės nuosavybės teisių apsaugos projektų

konkursinio finansavimo tvarkos aprašo

4 priedas

MOKSLO, INOVACIJŲ IR TECHNOLOGIJŲ AGENTŪRA

PATENTO PARAIŠKOS PAIEŠKOS PROJEKTO

ADMINISTRACINĖS ATITIKTIES IR TINKAMUMO SKIRTI PARAMĄ VERTINIMO LENTELĖ

(Data)

Pareiškėjas
Projekto pavadinimas
Nr.	Administracinės atitikties ir tinkamumo skirti paramą vertinimo kriterijai	Taip	Ne	Pastabos
1.	Prašymas užpildytas pagal Aprašo 2 priede nustatytą formą, pasirašytas pareiškėjo vadovo ar jo įgalioto asmens		
2.	Pareiškėjas atitinka Apraše nustatytus reikalavimus		
3.	Gautas Valstybinio patentų biuro patvirtinimas, kad prašymą atlikti paiešką galima teikti Europos patentų tarnybai		

Išvados / pastabos:

Agentūros darbuotojas,

pildęs vertinimo lentelę (Parašas) (Vardas ir pavardė)

_____________________________

Intelektinės nuosavybės teisių apsaugos projektų

konkursinio finansavimo tvarkos aprašo

5 priedas

(Projekto vykdymo (įvykdymo) ataskaitos formos pavyzdys)

(Paramos gavėjo pavadinimas)

(Projekto pavadinimas)

IŠRADIMo PATENTAVIMO / DIZAINO REGISTRAVIMO PROJEKTO VYKDYMO (ĮVYKDYMO) ATASKAITA

(Data)

Projekto tikslo pasiekimas
Projekto veiklos, gauti rezultatai
Veikla	Įvykdymo data	Gautas rezultatas

(Pareiškėjo vadovo ar

jo įgalioto asmens pareigos) (Parašas) (Vardas ir pavardė)

________________________

Intelektinės nuosavybės teisių apsaugos projektų

konkursinio finansavimo tvarkos aprašo

6 priedas

(Projekto biudžeto vykdymo ataskaitos formos pavyzdys)

(Paramos gavėjo pavadinimas)

(Projekto pavadinimas)

IŠRADIMo PATENTAVIMO / DIZAINO REGISTRAVIMO projekto biudžeto vykdymo ataskaita

(Pildymo data)

1	2	3	4	5	6	7
Nr.	Išlaidų pavadinimas	Išlaidas pagrindžiantys dokumentai	Planuotas projekto biudžetas (Lt)	Faktinis projekto biudžetas (Lt)

Bendra išlaidų suma su (be) PVM (Lt)	Agentūros lėšomis apmokamų išlaidų suma su (be) PVM (Lt)	Bendra išlaidų faktinė suma su (be) PVM (Lt)	Agentūros lėšomis apmokamų išlaidų faktinė suma su (be) PVM (Lt)
1.
2.
(...)
Paramos intensyvumas	100 proc.	(nurodyti)	100 proc.	(nurodyti)
Išlaidos, iš viso

(Paramos gavėjo vadovo ar jo įgalioto asmens pareigos) (Parašas) (Vardas ir pavardė)

___________________